**І. . Отговорете с причастно-страдателни форми!**

Пример: – Отвориха ли магазина? – Да, **магазинът е отворен.**

1. – Изпи**ха** ли сока? – Да, сокът е изпит .

3. – Почистихте ли стаята? – Да, стаята е почистена.

4. – Куп**иха** ли месо? – Да, месото е купено.

5. – Съобщ**иха** ли новината? – Да, новината е съобщ**ена** .

6. – Написахте ли упражненията? – Да, упражненията са написани.

7. – Затвори ли прозореца? – Да, прозорецът е затворен.

8. – Избра ли роклята? – Да, роклята е избрана.

9. – Облече ли детето? – Да, детето е облечено.

10 – Обу**хте** ли си обувките? – Да, обувките са обути .

Пример: – Приготвихте ли сандвичите? – Не, не са приготвени*.*

1. – Покан**иха** ли колегата? – Не, не е поканен.

2. – Дад**охте** ли документите? – Не, не са дадени .

3. – Куп**ихте** ли продукти? – Не, не са купени .

4. – Върна ли парите? – Не, не са върнати .

5. – Получи ли телеграмата? – Не, не е получена .

6. – Пусна ли писмото? – Не, не е пуснато .

7. – Намери ли телефона си? – Не, не е намерен .

8. – Занесохте ли документите? – Не, не са занесени .

9. – Прочете ли книгата? – Не, не е прочетена .

**ІІ. Попълнете по модела!**

Пример: – Трябва да купиш месото. – *То е купено.*

1. – Трябва да намериш ключовете. – Те са намерени.

2. – Трябва да измиеш прозорците. – Те са измити.

3. – Трябва да сложиш масата. – Тя е сложена.

4. – Трябва да подредиш цветята. – Те са подредени.

5. – Трябва да облечеш детето. – То е облечено.

6. – Трябва да напишеш доклада. – Той е написан.

7. – Трябва да платиш сметката. – Тя е платена.

8. – Трябва да изпиеш кафето. – То е изпито.

9. – Трябва да върнеш речника. – Той е върнат .

10. – Трябва да занесеш билетите. – Те са занесени.

**ІІI. Прочетете текста и кажете какво е направено от Милена и Огнян!**

Милена и Огнян искат да изненадат майка си. Затова те 1.изчистиха апартамента, 2.пуснаха пералнята и 3.измиха прозорците. Милена 4.приготви обяд – 5.свари картофи,6.изпържи кюфтета,7. направи салата, 8.подреди масата. Огнян 9.изхвърли боклука, 10.купи хляб, 11.взе вестник, 12.плати сметката за телефона. Децата 13.прибраха дрехите си,14. научиха уроците си, 15. написаха домашните си. Майка им се прибра от работа и видя какво е направено:

1. Апартаментът е изчистен.

2. Пералнята е пусната

3. Прозорците са измити

4. Обядът е приготвен

5. Картофите са сварени

6. Кюфтетата са изпържени.

7. Салатата е направена.

8. Масата е подредена.

9. Боклукът е изхвърлен.

10. Хлябът е купен.

11. Вестникът е взет.

12. Сметката за телефона е платена.

13. Дрехите са прибрани.

14. Уроците са научени.

15. Домашните са написани.

чистя/изчистя изчистен-а-о-и

пускам/пусна пуснат-а-о-и

мия/измия измит-а-о-и

приготвям/приготвя приготвен-а-о-и

варя/сваря сварен-а-о-и

пържа/изпържа изпържен-а-о-и

правя/направя направен-а-о-и

подреждам/подредя подреден-а-о-и

изхвърлям/изхвърля изхвърлен-а-о-и

купувам/купя купен-а-о-и

вземам/взема взет-а-о-и

плащам/платя платен-а-о-и

прибирам/прибера прибран-а-о-и

уча/науча научен-а-о-и

пиша/напиша написан-а-о-и

**ІV. Открийте грешките в изреченията:**

1. Продуктите са измини и нарязати. – измити/ нарязани

2. Вечерята е сервирата от майката. - сервирана

3. Докладите са написени от професора. - написани

4. Обувките са обухени от децата. - обути

5. Те са родети в София. - родени

6. Пицата вече е изядона. – изядена

7. Дрехите още не са приберати в гардероба. - прибрани

8. Документите са донесети. - донесени

9. Книгите не са преведети. - преведени

10. Момчето е добре облечени. - облечено